CELEX: 32014R1271
Language: hr
Date: 2014-11-28 00:00:00
Title: Provedbena uredba Komisije (EU) br. 1271/2014 оd 28. studenoga 2014. o odobrenju povećanja graničnih vrijednosti za pojačavanje vina proizvedenog od grožđa ubranog u 2014. s određenih sorti vinove loze u određenim vinogradarskim regijama ili u dijelu tih regija

29.11.2014   
            
            
               HR
            
            
               Službeni list Europske unije
            
            
               L 344/10
            
         PROVEDBENA UREDBA KOMISIJE (EU) br. 1271/2014
   оd 28. studenoga 2014.
   o odobrenju povećanja graničnih vrijednosti za pojačavanje vina proizvedenog od grožđa ubranog u 2014. s određenih sorti vinove loze u određenim vinogradarskim regijama ili u dijelu tih regija
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 91.,
   budući da:
   
               (1)
            
            
               Točkom A.3. dijela I. Priloga VIII. Uredbi (EU) br. 1308/2013 predviđa se da države članice u godinama s iznimno nepovoljnim klimatskim uvjetima mogu zatražiti da se granične vrijednosti za povećanje volumne alkoholne jakosti vina (pojačavanje) povise do 0,5 %.
            
         
               (2)
            
            
               Belgija, Bugarska, Češka, Njemačka, Francuska, Hrvatska, Italija, Mađarska, Austrija, Rumunjska, Slovenija i Slovačka zatražile su ta povećanja graničnih vrijednosti za pojačavanje vina proizvedenog od grožđa ubranog u 2014. jer su klimatski uvjeti za vrijeme sezone rasta bili izrazito nepovoljni. Bugarska, Češka, Hrvatska, Mađarska, Austrija, Rumunjska, Slovenija i Slovačka podnijele su taj zahtjev za sve svoje vinogradarske regije. Belgija je podnijela zahtjev za jednu regiju, Njemačka za neke regije i dijelove regija Mosela i Saale-Unstruta, Francuska za neke općine u departmanima Audeu i Héraultu, a Italija za neke regije u sjevernoj i središnjoj Italiji te za područje ZOI u regijama Umbriji i Laciju. Belgija, Francuska i Italija zatražile su povećanje graničnih vrijednosti za pojačavanje svih vina proizvedenih od sorti vinove loze koje se uzgaja u područjima pogođenima iznimno nepovoljnim vremenskim uvjetima. Njemačka je zatražila povećanje pojačavanja samo za vino proizvedeno od određene pogođene sorte vinove loze za regije Baden, Württemberg i Mecklenburger Landwein i predmetni dio regije Saale-Unstruta.
            
         
               (3)
            
            
               Zbog izrazito nepovoljnih vremenskih uvjeta tijekom 2014. ograničenja povećanja prirodne volumne alkoholne jakosti iz točke A.2. dijela I. Priloga VIII. Uredbi (EU) br. 1308/2013 u određenim vinogradarskim regijama ili u dijelu tih regija ne omogućuju proizvodnju vina s odgovarajućom ukupnom volumnom alkoholnom jakošću za kojim inače postoji tržišna potražnja od svih ili određenih sorti vinove loze.
            
         
               (4)
            
            
               Uzimajući u obzir svrhu dijela I. Priloga VIII. Uredbi (EU) br. 1308/2013, a to je sprečavanje i ograničavanje pojačavanja vina, te s obzirom na iznimnu prirodu odstupanja iz točke A.3. tog dijela, odobrenja za povećanje graničnih vrijednosti za pojačavanje vina trebalo bi dodijeliti samo za vinogradarske regije ili dijelove tih regija te za sorte vinove loze pogođene iznimno nepovoljnim klimatskim uvjetima. Stoga bi u Belgiji odobrenja trebalo dodijeliti samo za regiju Valoniju koja je bila pogođena takvim klimatskim uvjetima. U Njemačkoj bi odobrenje trebalo dodijeliti samo za vino od sorti vinove loze Blauer Spätburgunder, Schwarzriesling, Blauer Gutedel, Weißer Gutedel i Blauer Trollinger koje su pogođene takvim klimatskim uvjetima u regiji Badenu; za vino od svih sorti crnog grožđa pogođenih takvim klimatskim uvjetima u regijama Hessische Bergstraßeu i Rheingauu; od svih sorti crnog grožđa i sorti bijelog grožđa Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling i Weißer Burgunder pogođenih takvim klimatskim uvjetima u dijelu regije Saale-Unstruta; od sorte crnog grožđa Blauer Trollinger pogođene takvim klimatskim uvjetima u regiji Württembergu; od sorti crnog grožđa Phoenix, Müller-Thurgau, Elbling i Regent pogođenih takvim klimatskim uvjetima u regiji Mecklenburger Landweinu; te od svih sorti crnog grožđa u regijama Ahru, Mittelrheinu, Naheu, Pfalzu i Rheinhessenu i u dijelu regije Mosela pogođenih takvim klimatskim uvjetima. U Francuskoj bi odobrenje trebalo dodijeliti samo za ograničen broj općina u departmanima Audeu i Héraultu pogođenih takvim klimatskim uvjetima. U Italiji bi odobrenje trebalo dodijeliti samo za regije Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo i Puglia te za područje sa zaštićenom oznakom izvornosti „Orvieto” u regijama Umbriji i Laciju koji su bili pogođeni takvim klimatskim uvjetima.
            
         
               (5)
            
            
               Stoga je primjereno odobriti povećanje graničnih vrijednosti za pojačavanje vina proizvedenog od svih ili određenih sorti grožđa ubranog u 2014. u vinogradarskim regijama u Belgiji, Bugarskoj, Češkoj, Njemačkoj, Francuskoj, Hrvatskoj, Italiji, Mađarskoj, Austriji, Rumunjskoj, Sloveniji i Slovačkoj ili u dijelu tih regija.
            
         
               (6)
            
            
               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Odstupajući od točke A.3. dijela I. Priloga VIII. Uredbi (EU) br. 1308/2013, u vinogradarskim regijama ili u dijelu tih regija iz Priloga ovoj Uredbi te za sve ili određene sorte vinove loze povećanje prirodne volumne alkoholne jakosti u svježem grožđu ubranom u 2014., moštu, moštu u fermentaciji, mladom vinu u fermentaciji i vinu proizvedenom od grožđa ubranog u 2014. ne smije prijeći sljedeće granične vrijednosti:
   
               (a)
            
            
               3,5 % vol. u vinogradarskoj zoni A iz Dodatka I. Prilogu VII. Uredbi (EU) br. 1308/2013;
            
         
               (b)
            
            
               2,5 % vol. u vinogradarskoj zoni B iz Dodatka I. Prilogu VII. Uredbi (EU) br. 1308/2013;
            
         
               (c)
            
            
               2,0 % vol. u vinogradarskoj zoni C iz Dodatka I. Prilogu VII. Uredbi (EU) br. 1308/2013.
            
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2014.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      PRILOG
      Sorte vinove loze i vinogradarske regije ili dio tih regija u kojima je u skladu s člankom 1. dopušteno povećanje graničnih vrijednosti za pojačavanje
      
                  Država članica
               
               
                  Vinogradarske regije ili dio tih regija (vinogradarska zona)
               
               
                  Sorte
               
            
                  Belgija
               
               
                  Vinogradarske regije u Valoniji (zona A)
               
               
                  Sve odobrene sorte vinove loze
               
            
                  Bugarska
               
               
                  Sve vinogradarske regije (zona C)
               
               
                  Sve odobrene sorte vinove loze
               
            
                  Češka
               
               
                  Sve vinogradarske regije (zone A i B)
               
               
                  Sve odobrene sorte vinove loze
               
            
                  Njemačka
               
               
                  Vinogradarska regija u Ahru
               
               
                  Sve odobrene sorte vinove loze
               
            
                  Vinogradarska regija u Badenu (zona B)
               
               
                  Sorte vinove loze: Blauer Spätburgunder, Schwarzriesling, Blauer Gutedel, Weißer Gutedel i Blauer Trollinger
               
            
                  Vinogradarska regija u Hessische Bergstraßeu (zona A)
               
               
                  Sve odobrene sorte crnog grožđa
               
            
                  Vinogradarska regija u Mittelrheinu (zona A)
               
               
                  Sve odobrene sorte vinove loze
               
            
                  Vinogradarska regija u Moselu, osim područja Perla, Oberperla, Nenniga i Sehndorfa (zona A)
               
               
                  Sve odobrene sorte vinove loze
               
            
                  Vinogradarska regija u Naheu (zona A)
               
               
                  Sve odobrene sorte vinove loze
               
            
                  Vinogradarska regija u Pfalzu (zona A)
               
               
                  Sve odobrene sorte vinove loze
               
            
                  Vinogradarska regija u Rheingauu (zona A)
               
               
                  Sve odobrene sorte crnog grožđa
               
            
                  Vinogradarska regija u Rheinhessenu (zona A)
               
               
                  Sve odobrene sorte vinove loze
               
            
                  Vinogradarska regija u Saale-Unstrutu, osim područja Potsdam-Mittelmarka (zona A)
               
               
                  Sve odobrene sorte crnog grožđa i sorte bijelog grožđa: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling i Weißer Burgunder
               
            
                  Vinogradarska regija u Württembergu (zona A)
               
               
                  Sorta vinove loze Blauer Trollinger
               
            
                  Vinogradarska regija u Mecklenburger Landweinu (zona A)
               
               
                  Sorte vinove loze: Phoenix, Müller-Thurgau, Elbling i Regent
               
            
                  Francuska
               
               
                  Sljedeće općine (zona C):
                  
                              —
                           
                           
                              u departmanu Audeu: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal i Villesiscle,
                           
                        
                              —
                           
                           
                              u departmanu Héraultu: Beaufort, Montels, Olonzac i Oupia.
                           
                        
               
                  Sve odobrene sorte vinove loze
               
            
                  Hrvatska
               
               
                  Sve vinogradarske regije (zone B i C)
               
               
                  Sve odobrene sorte vinove loze
               
            
                  Italija
               
               
                  Vinogradarske regije Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo, Puglia te područje ZOI „Orvieto” (zona C)
               
               
                  Sve odobrene sorte vinove loze
               
            
                  Mađarska
               
               
                  Sve vinogradarske regije (zona C)
               
               
                  Sve odobrene sorte vinove loze
               
            
                  Austrija
               
               
                  Sve vinogradarske regije (zona B)
               
               
                  Sve odobrene sorte vinove loze
               
            
                  Rumunjska
               
               
                  Sve vinogradarske regije (zone B i C)
               
               
                  Sve odobrene sorte vinove loze
               
            
                  Slovenija
               
               
                  Sve vinogradarske regije (zone B i C)
               
               
                  Sve odobrene sorte vinove loze
               
            
                  Slovačka
               
               
                  Sve vinogradarske regije (zone B i C)
               
               
                  Sve odobrene sorte vinove loze